En 28-årig man fra rocker-miljøet er i dag blevet idømt et års fængsel for vold med en hammer. Episoden fandt sted den 24. september 2010, som en del af de optøjer, der var mellem forskellige grupperinger i Aalborgs kriminelle miljø. Her skulle den 28-årige med tilknytning til HA have overfaldet en person fra gruppen We Don't Care (WDC). Straffen blev skærpet af, at volden var en del af bandekonflikten. Den 28-årige indrømmer volden, men nægter at den havde noget med bandekonflikten at gøre. Ved dagens retssag kom det til sammenstød mellem rocker- og indvandrerbander uden for byretten i Aalborg. Politiet mødre derfor talstærkt op for at skille de stridende parter ad.
Dommen ankes